b"\n_START_ARTICLE_\nKontrasignacija\n_START_PARAGRAPH_\nKontrasign\xc3\xa3cija (kontra + lot. signo \xe2\x80\x93 'pasira\xc5\xa1au') kai kuri\xc5\xb3 Vakar\xc5\xb3 pasaulio valstybi\xc5\xb3 konstitucin\xc4\x97s teis\xc4\x97s nustatytas privalomas Ministro Pirmininko ar \xc4\xafgalioto ministro, kito Vyriausyb\xc4\x97s nario pasira\xc5\xa1ymas norminiame arba individualiame valstyb\xc4\x97s vadovo arba parlamento akte, suteikiantis pasira\xc5\xa1omam aktui teisin\xc4\x99 gali\xc4\x85. Kontrasignavimo yra reikalingi, pavyzd\xc5\xbeiui, Prezidento (Lietuvos, Vokietijos, kit\xc5\xb3 Europos valstybi\xc5\xb3 vadov\xc5\xb3 etc.) dekretai. Prezidento aktus pasira\xc5\xa1o atitinkamas ministras pagal savo kuruojam\xc4\x85 srit\xc4\xaf (atitinkan\xc4\x8di\xc4\x85 kontrasignuojamo akto teisinio reguliavimo srit\xc4\xaf)."